laion/Wikipedia-Exotic huggingface dataset:
שפיראים

שַׁפִּירָאִים (שם מדעי: Odonata) היא סדרה של חרקים פרימיטיביים בעלי גלגול חסר. שמם העברי מקורו בשורש שפ"ר שפירושו: יפה או מרשים, עקב גוני כנפיהם וגופם. השפיריות מצויות לאורך מקווי מים מתוקים, לרוב סביב האזורים הטרופיים והסובטרופיים. לשפירית זוג עיניים מורכבות וגדולות מאוד ביחס לראשה, ומכאן גם חוש ראייה מפותח. יש לה זוג מחושים דקים וקצרים. בטנה גלילית, ארוכה ודקה, וצבעיה שונים על פי המינים. מחלקה הקדמי העליון יוצאים שני זוגות כנפיים, שקופות ומרושתות. לחלקה התחתון מחוברים שלושה זוגות רגליים מכוסות זיפים. גם פתח המין מצוי בתחתית הבטן. השפיריות נמצאות מרבית הזמן בתעופה מעל פני המים וכך הן משיגות את טרפן – חרקים מעופפים. ההפריה היא פנימית ומתבצעת על עלה או ענף הנמצאים מעל המים. הזכר שהפרה את הנקבה, ממשיך להיצמד אליה, כדי למנוע מזכר אחר לנסות גם כן להפרותה. הטלת הביצים נעשית אל תוך המים, ואלה מתפתחות לזחלים הניזונים מיצורי מים זעירים. בסיום גדילתם הם יוצאים לאוויר הפתוח כבוגרים. תת-סדרה שפריריות (Zygoptera; באנגלית: Damselflies) – שווי כנפיים, ארבע כנפיהן זהות בגודלן, צרות בבסיסן, וצמודות זו לזו בעת מנוחה. תת-סדרה Epiprocta - שוני כנפיים, כנפיהן האחוריות גדולות יותר, רחבות יותר במקום חיבורן לגוף, ובעת מנוחה הן פרושות. בקבוצה זו שלושה אינפרא-סדרות: אינפרא-סדרה שפיריות (Anisoptera; באנגלית: Dragonflies) אינפרא-סדרה Anisozygoptera - בתוכה קיימת משפחה אחת - Epiophlebiidae. אינפרא-סדרה Heterophlebioidea - נכחדה. ב-2015 חידשה האקדמיה ללשון העברית (על פי מילון בעלי חיים: שפיראים, תשע"ה) את שמות המשפחות: מאינפרא-סדרת השַׁפִּירִיּוֹת: משפחה שׁוֹמְרָנִיִּים (Aeshnidae) משפחה מֶלְקָחִיתִיִּים (Gomphidae) משפחה טִיסָנִיתִיִּים (Libellulidae) מתת-סדרת השַׁפְרִירִיּוֹת: משפחה תַּכְשִׁיטִיתִיִּים (Calopterygidae) משפחה רָמְחִיתִיִּים (Coenagrionidae) משפחה נוֹצָנִיתִיִּים (Platycnemididae) משפחה שְׁבִיבִיתִיִּים (Lestidae) משפחה צְעִיפִיתִיִּים (Euphaeidae; בעבר: Epallagidae) מדיה וקבצים בנושא שפיראים בוויקישיתוף שפיראים, באתר ITIS (באנגלית) שפיראים, באתר NCBI (באנגלית) שפיראים, באתר Animal Diversity Web (באנגלית) שפיראים, באתר האנציקלופדיה של החיים (באנגלית) שפיראים, באתר GBIF (באנגלית) שפיראים, באתר אנציקלופדיה בריטניקה (באנגלית) מילון למונחי שפיראים (2015), באתר האקדמיה ללשון העברית מילון בעלי חיים: שפיראים (תשע"ה), 2015, באתר האקדמיה ללשון העברית מילון בעלי חיים: סדרות החרקים (תשע"ח), 2018, באתר האקדמיה ללשון העברית https://hebrew-academy.org.il/keyword/%D7%A9%D7%81%D6%B7%D7%A4%D6%BC%D6%B4%D7%99%D7%A8%D6%B4%D7%99%D7%AA
רומיאו!

רומיאו! (באנגלית: !Romeo) היא קומדיית מצבים אמריקאית שהופקה ומשודרת על ידי ערוץ ניקלודיאון. הסדרה שודרה לראשונה ב-13 בספטמבר 2003. כוכב הסדרה הוא הראפר הצעיר ליל רומיאו. הסדרה צולמה בוונקובר, קנדה בזמן שהעלילה מתרחשת בסיאטל, ארצות הברית. הפרק האחרון של הסדרה שודר ב-23 ביולי 2007, והיה הפרק ה-54 במספר. רומיאו מילר (ליל רומיאו): ילד במשפחת מילר. רומיאו הוא אחיהם של ג'ודי, לואיס וגרי. ובנוסף לכל הוא הסולן של הלהקה "חלקי הפאזל" (או בעתיד: "המופע של רומיאו") השיכת לילדי המשפחה. פרסי מילר (מאסטר פי): אב המשפחה ומפיק מוזיקאי. ג'ודי מילר (אריקה אוקויט): אחותם הגדולה של רומיאו, לואיס וגרי ובנוסף לכל זמרת הליווי בלהקה חלקי הפאזל. לואיס טסטרוורדה (נוהל קלהן): הבן המאומץ של משפחת מילר והקלידן של חלקי הפאזל. גרי מילר (זאקרי ווליאמס): האח הקטן של רומיאו, ג'ודי ולואיס. ובנוסף לכל הדי ג'יי של חלקי הפאזל. גברת רוג'רס (ויקטוריה ג'קסון) (עונה ראשונה ושנייה): המטפלת של ילדי משפחת מילר. עבדה פעם בקרקס. מיירה סלינגר (בריטני וילסון): מאוהבת ברומיאו ומנסה להשיג אותו בכל מיני דרכים. דניאלה מילר (אלכסנדרה פייפר): אימם של הילדים ואשתו של פרסי מתה לפני תחילת הסדרה אבל איך לעיתים קרובות מוזכרת בסדרה. ג'ייק סלינגר: אביה הקפדן של מיירה שונא את רומיאו. קריסטינה סלינגר: אמה הנחמדה של מיירה לא כמו בעלה היא אוהבת מאוד את רומיאו. מר בנג'מין (סוני קריץ'): מורה להיסטוריה בבית הספר שבו לומד רומיאו. זאק הוליסוונגרת' (ניקו לטו): חברו הטוב של לואיס ומאוהב קשות באיימי. אנג'לין מילר: (דקוטה שוורץ): אשתו החדשה של פרסי. המאמן ג'ו (טרי וולש): המאמן הספורט בבית ספר. איימי סלינגר (מליסה סיבנר): אחותה הגדולה של מיירה. גברת צ'ייני מונרו: השכנה של רומיאו. מר ראסל מונרו: בעלה של גברת מונרו. הסדרה שודרה בישראל בערוץ ניקלודיאון מ-2004 עד 2010 וזכתה להצלחה רבה בקרב בני נוער וילדים בישראל. "רומיאו!", במסד הנתונים הקולנועיים IMDb (באנגלית) "רומיאו!", במסד הנתונים הקולנועיים KinoPoisk (ברוסית) "רומיאו!", באתר ניקלודיאון ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
נאו-רומנטיקה

המונח נאו-רומנטיקה מתייחס לתופעות בתר-רומנטיות או לאמנות וספרות הרומנטיקה המאוחרת (שלהי המאה התשע עשרה, והיא מגמה ארוכת ימים שיש לה ביטוי באמנות ובספרות כאחד. הנאו-רומנטיקה מנוגדת לנטורליזם, אשר באמנות הוא מדגיש התבוננות בעולם החיצון. לעומתו, נאו-רומנטיקה מוסיפה התבוננות פנימית ורגשות נפשיים. אמנים שזוהו כנאו-רומנטיים נטו לקבל את השראתם מן האמנות של עידן הרומנטיקה, וכן מתחושת המרחב המתקבלת מן הנופים הטבעיים שמחוץ לעיר. על ידי כך הם הגיבו נגד 'כיעורו' של העולם המודרני והתעשייתי, על המכונות, הערים החדשות והרדיפה אחר ההתעשרות. תמות טיפוסיות בנאו-רומנטיקה הן געגועים לאהבה המושלמת, נופים אוטופיים, טבע המשתלט על חורבות, מוות הירואי ורומנטי והיסטוריה שמבעד לנופים. נאו-רומנטיקה מואשמת בדרך כלל על ידי המבקרים בכך שהיא מבודדת בעצמה, מרוכזת יותר מדי בציור פיגורטיבי ויופי, מאוהבת מדי באינטואיציה, חסרת אמון בדרכים אידאולוגיות ותאורטיות להבנת האמנות ומאוהבת יותר מדי בעבר ההיסטורי ובנופים אידיליים, רוחניים או 'מכושפים'. ביקורת משכנעת יותר היא שנאו-רומנטיקה היא אידילית מדי, וככזו היא משוללת תפיסה הולמת של הרוע בעולם המודרני. מלבד עצם ההבדל הכרונולוגי בין הופעתה של הרומנטיקה כזרם אמנותי (במאות השמונה עשרה והתשע עשרה), והופעתה המאוחרת הרבה יותר של הנאו-רומנטיקה (סוף המאה התשע עשרה ותחילת המאה העשרים), ניתן להצביע על הבדלים תוכניים בין שני הזרמים: נאו-רומנטיקה נטתה להסתייג מן הרומנטיקה הקלאסית בתחומי הדגשתה של הרומנטיקה הקלאסית על 'הגיבור' ועל לאומיות רומנטית. כך היה בעיקר בתקופה שמאז לאחר מלחמת העולם הראשונה.
דגל וושינגטון די. סי.

דגל וושינגטון די. סי., המשמש גם כדגל מחוז קולומביה, מורכב משני פסים אופקיים אדומים על רקע לבן ומעליהם שלושה כוכבים אדומים. הדגל מבוסס על סמל משפחתו של ג'ורג' וושינגטון. במשך שנים רבות, לא היה לוושינגטון דגל רשמי והונפו בה דגלים לא רשמיים; החשוב שבהם היה דגל המשמר הלאומי של וושינגטון הבירה. בשנת 1938, מינה הקונגרס של ארצות הברית ועדה לבחירת דגל בעיצוב מקורי. הוועדה בחרה את העיצוב של צ'ארלס דון, מעצב גרפי במקצועו. העיצוב הנבחר הוכרז רשמית כדגל וושינגטון הבירה ב-15 באוקטובר 1938. בשנת 2002, דנה מועצת העיר של וושינגטון הבירה בשינוי הדגל כמחאה על העובדה שאין לעיר ייצוג בקונגרס. החלטת השינוי הציעה להוסיף את הכיתוב "מיסוי ללא ייצוג" לדגל העיר, בתוך הפסים האדומים. למרות שהחלטת השינוי עברה ברוב של 10 נגד 2 במועצת העיר, לא חתם ראש העיר על ההחלטה והיא נזנחה. מדיה וקבצים בנושא דגל וושינגטון די. סי. בוויקישיתוף דגל וושינגטון די. סי., באתר דגלי העולם (באנגלית) דיווח על הוספת הכיתוב לגבי מיסוי לדגל דגל וושינגטון די. סי., באתר אנציקלופדיה בריטניקה (באנגלית) ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
בוספורוס

בּוֹסְפּוֹרוּס (טורקית: Boğaziçi או İstanbul Boğazı, "מצר איסטנבול") הוא מצר ים המפריד בין החלק האירופי של טורקיה, תראקיה, לחלקה האסיאתי, אנטוליה. הבוספורוס מחבר בין ים מרמרה לים השחור. אורך המצר כ-30 קילומטר, רוחבו המרבי 3,700 מטר (בכניסה הצפונית) ורוחבו המינימלי 750 מטר (בין המצודות אנדולוהיסרי (אנ') ורומליהיסרי (אנ')). העומק במרכז המצר נע בין 36 ל-124 מטרים. בכניסה הדרומית הוקם מגדל הנערה. חופי המצר מאוכלסים בצפיפות, שכן העיר איסטנבול (שאוכלוסייתה מונה יותר מ-15 מיליון נפש) שוכנת משתי גדותיו. שלושה גשרים חוצים את הבוספורוס. הראשון, המכונה "גשר הבוספורוס" או "גשר הבוספורוס הראשון", הושלם בשנת 1973 ואורכו 1,074 מטרים. השני, "גשר פתיה סולטאן מהמט" או "גשר הבוספורוס השני", שוכן כחמישה ק"מ צפונית לראשון; אורכו 1,090 מטרים ובנייתו הושלמה ב-1988. השלישי נחנך בשנת 2016, 10 ק״מ צפונית לגשר השני. מתחת לבוספורוס נבנתה מנהרה למסילת רכבת, מרמריי, שבנייתה הסתיימה ב-2013. כ-1,400 מטר מהמנהרה עוברים מתחת למצר, בעומק של כ-55 מטרים. מקור השם "בוספורוס" בצירוף המילים מיוונית "בוספּורוס": βοῦς ("בוס"), שפירושה "פרה", "בקר" או "שור", ו-πόρος ("פּורוס"), שפירושה "מעבר". כלומר "מעבר הפרה", "מעבר הבקר" או "מעבר השור". השם מגיע מסיפור המיתולוגיה היוונית על מסעותיה של איו לאחר שזאוס הפך אותה, להגנתה, לפרה. היוונים הקדומים כינו את המצר "בוספורוס של תראקיה", ומצר אחר (מצר קרץ, המחבר בין הים השחור לים אזוֹב) כונה "בוספורוס של קימריוס" Βόσπορος Κιμμέριος‏). הם תרמו לבלבול גם בכך שכינו את האזורים שליד שני המצרים באותו השם (החרסונסוס של תראקיה, כיום גליפולי, והחרסונסוס של שומר, כיום הרפובליקה האוטונומית של קרים באוקראינה). בשל חשיבות הבוספורוס להגנת איסטנבול בנו שליטי האימפריה העות'מאנית מצודות משני צדדיו: את אנדולוהיסרי ב-1393 ואת רומליהיסרי ב-1451. בשלהי ימי האימפריה העות'מאנית היא כונתה בידי האירופאים "האיש החולה על הבוספורוס" (או "האיש החולה מהבוספורוס"), כינוי המדגיש את חשיבות המצר, העובר בלב האימפריה. חשיבותו האסטרטגית של המצר גבוהה גם היום, ומספר אמנות בינלאומיות מסדירות את תנאי המעבר של ספינות במים, החשובה בהן היא אמנת מונטרה. יש הטוענים כי שיטפון ענק, שאירע במצר בשנת 5600 לפנה"ס לערך, הוא הבסיס ההיסטורי לסיפורי המבול בתנ"ך ובאגדת גילגמש. דרדנלים הבוספורוס המזרחי הספינה שתקעה את הסחר העולמי: אוניית משא עלתה על גדת מפרץ בוספורוס שנחסם 16/1/2023 מדיה וקבצים בנושא בוספורוס בוויקישיתוף בוספורוס, באתר אנציקלופדיה בריטניקה (באנגלית) בוספורוס (טורקיה), דף שער בספרייה הלאומית גשרי בוספורוס, באתר Institution of Civil Engineers קרוי על שם העם העתיק קימרים [1] [2] [3]
ביירון סקוט

ביירון אנטון סקוט (באנגלית: Byron Anton Scott; נולד ב-28 במרץ 1961 באוגדן, יוטה) הוא כדורסלן עבר בליגת ה-NBA ומאמן כדורסל אמריקני. סקוט שיחק בעמדת הקלע ונודע בעת משחקו בעיקר בזכות תקופתו במדי הלוס אנג'לס לייקרס עמה זכה ב-3 אליפויות NBA. נבחר על ידי קבוצת הסן דייגו קליפרס במקום ה-4 הכללי בדראפט, הועבר בעסקה עם לוס אנג'לס לייקרס בשנת 1984 תמורת השחקן נורם ניקסון. במהלך הקריירה שלו כשחקן שיחק, מלבד בלייקרס, גם באינדיאנה פייסרס, בוונקובר גריזליז ובקבוצה היוונית פנאתינייקוס. סקוט היה שחקן מפתח במהלך התקופה בה שיחקו מג'יק ג'ונסון, כרים עבדול-ג'באר וג'יימס וורת'י, ושיחק איתם בחמישייה הפותחת של הלייקרס, כאשר בעונות 1985, 1987 ו-1988 הקבוצה זכתה באליפות ה-NBA. בעונתו האחרונה כשחקן חזר ללייקרס ושימש כ"מדריך רוחני" לשחקנים המובילים של הקבוצה באותו זמן - קובי בראיינט ושאקיל אוניל. בכל תקופתו כשחקן נודע ביכולותיו הטובות כאחד מהקלעים הטבעיים הטובים ב-NBA. ביירון סקוט החל את קריירת האימון שלו בעונת 2000/2001 כשמונה למאמן ניו ג'רזי נטס, אותה הוביל פעמיים לגמר ה-NBA בעונות 2002 ו-2003, אך הפסיד בגמר (ב-2002 ללוס אנג'לס לייקרס בתוצאה 4-0, וב-2003 לסן אנטוניו ספרס בתוצאה 4-2). בין השנים 2009-2004 אימן סקוט את ניו אורלינס הורנטס, ובעונת 2004/2005 החל לאמן את קבוצת קליבלנד קאבלירס, כשהחליף בתפקיד את טים פלויד. ב-18 באפריל 2013 פוטר סקוט מאימון קליבלנד, וזאת לאור התוצאות המאכזבות. לאחר שהעביר את עונת 2013/2014 כפרשן בטלוויזיה מונה סקוט בקיץ 2014 למאמן לוס אנג'לס לייקרס. לאחר שנתיים בהן העמידה הקבוצה מאזן מצטבר שלילי 38-126 (23.2%) פוטר סקוט מתפקיד מאמן הלייקרס. מדיה וקבצים בנושא ביירון סקוט בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA פרופיל, באתר ESPN הסטטיסטיקה של ביירון סקוט כשחקן הסטטיסטיקה של ביירון סקוט כמאמן ‏, NBA: ביירון סקוט פוטר מקליבלנד, באתר ynet, 18 באפריל 2013 עוד משרה פנויה: ביירון סקוט פוטר מהלייקרס אחרי שנתיים, באתר וואלה, 25 באפריל 2016 ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
רובטו

רובטו (או טמפו רובטו; Tempo Rubato, מאיטלקית: זמן גנוב) מתן חופש אקספרסיבי לשינויים קלים בקצב הנגינה על ידי האטה ואז האצה של קצב הנגינה לפי ראות עיניו של הנגן או המנצח, ולצורך הגברת המתח והעניין המוזיקלי. כלומר, הכנסת שינויים באורכם של צלילים, שלא לפי הכתוב בתווים. לרוב נהוג שנגינת רובטו אינה משנה את אורכם של פרקים או חלקים ביצירה. מדיה וקבצים בנושא רובטו בוויקישיתוף רובטו, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
פיוס החמישי

פיוס החמישי (בלטינית: Pius V‏; 1504–1572), היה האפיפיור משנת 1566 עד מותו בשנת 1572. קדוש של הכנסייה הקתולית. שמו החילוני מלידה היה אנטוניו גיסליירי (Antonio Ghislieri), ומאז הצטרף במסדר הדומיניקני שנת 1518 כונה מיכאלה גיסליירי (Michele Ghislieri). פיוס החמישי היה דמות מפתח בקונטרה-רפורמציה, ישב בראש המושב השלישי של ועידת טרנט (בשנים 1562-1563) שהגדירה את הנוסח התקני של הסקרמנטים בפולחן הלטיני. עוד כחשמן היה אחד הבולטים שפעלו נגד נפוטיזם בכנסייה, שהתבטא בניסיון למינוי קרוב משפחה קטין של האפיפיור הקודם, פיוס הרביעי לחשמן. ב-1570 פרסם את הבולה Regnans in Excelsis, שנידתה את אליזבת הראשונה, מלכת אנגליה ככופרת. ב-1571 ארגן ועמד בראש "הליגה הקדושה" שפעלה נגד התפשטות האימפריה העות'מאנית באמצעות צירוף צבאותיהן של מדינת האפיפיור, ממלכת הבסבורג, ספרד, ממלכת נאפולי, ממלכת סיציליה, הרפובליקה של ונציה, הרפובליקה של ג'נובה, הדוכסות הגדולה של טוסקנה ומסדר אבירי מלטה ששיאו הניצחון בקרב לפנטו. בשנת 1562, מספר שנים לפני מותו של האפיפיור פיוס הרביעי, הוא ביטל חלק מהגזירות שהוטלו על היהודים. לדוגמה, התיר ליהודים לשוב ולפתוח בנקים ב-16 מרכזים קטנים בנסיכות פארמה ופירנצה שבאיטליה. הזיכיון לפתיחת הבנקים חודש מדי שנה, עד מותו. אך מעליית פיוס החמישי חודשו הגזירות על היהודים. בשנת ה'שכ"ט-1569, בוצע גירוש יהודי מדינת האפיפיור, בעקבות בולה אפיפיורית בשם "Hebraeorum gens" (תרגום מלטינית: "הגזע היהודי") שהוציא פיוס החמישי: "היהודים נפלו מהמרומים בגלל חוסר אמונתם ודנו את גואלם למוות מביש. כפירתם לבשה צורות כאלה, שלמען ישועת אנשינו, נחות מנוע את מחלתם. נוסף על הלוואה בריבית, שבאמצעותה שאבו יהודים בכל מקום וייבשו את רכושם של נוצרים עניים, הם שותפים של גנבים ושודדים, וההיבט המזיק ביותר בנושא הוא שהם מפתים אנשים תמימים באמצעות לחשים מאגיים, אמונות תפלות, וכשפים אל בית הכנסת של השטן ומתפארים בכך שהצליחו לחזות את העתיד. חקרנו בזהירות איך הכת המבחילה הזו ניאצה את שמו של ישו וכמה הם מזיקים למי שחייו מאוימים על ידי הונאתם. בשל עניין זה ובשל נושאים קשים אחרים, ובשל חומרת פשעיהם אשר גדלה יום יום עוד ועוד, אנו מצווים, שבתוך 90 ימים, כל היהודים שבכל ממלכת הצדק הארצית שלנו – בכל הערים, המחוזות והמקומות – חייבים לעזוב אזורים אלו" — נוסח כתב הגירוש שנחתם על ידי פיוס החמישי מדיה וקבצים בנושא פיוס החמישי בוויקישיתוף פיוס החמישי, באתר "Find a Grave" (באנגלית) פיוס החמישי, באתר אנציקלופדיה בריטניקה (באנגלית) פיוס ה- 5 (1504-1572), אפיפיור, דף שער בספרייה הלאומית ערך זה הוא קצרמר בנושא אנשי דת נוצרים. אתם מוזמנים לתרום לוויקיפדיה ולהרחיב אותו.
האנק ויליאמס

היראם קינג "האנק" ויליאמס (Hiram King "Hank" Williams;‏ 17 בספטמבר 1923 – 1 בינואר 1953) היה זמר, גיטריסט וכותב שירים בסגנון מוזיקת הקאנטרי. הוא הפך לסמל של מוזיקת הקאנטרי ונחשב לאחד מהזמרים המשפיעים ביותר על מוזיקת הקאנטרי והרוקנרול במאה ה-20. הוא פעל בעיקר בשנות ה-40 והניב מספר רב של קלאסיקות קאנטרי, ביניהן: I'm So Lonesome I Could Cry שנכנס לרשימת 500 השירים הגדולים בכל הזמנים של הרולינג סטון והוא השיר הישן ביותר ברשימה זו (שנת 1949). כמו כן השיר Hey Good Looking שהפך להמנון קאנטרי. הוא נפטר באופן פתאומי בגיל 29 בשנת 1953, בעת שהיה בנסיעה במכוניתו להופעתו הבאה המתוכננת בסיבוב ההופעות, וסיבת המוות אינה ידועה עד היום. בתחילה נטען כי מת מהתקף לב, אך לאחר מכן התחזקה ההשערה שהוא מת ממנת יתר של מורפיום, שהוזרק לו באותו היום בעקבות כאבים שמהם סבל בגבו. לאחר מותו נמצאו שירים שכתב בשבועות האחרונים לפני מותו הפתאומי. שירים אלו נמצאו על ידי המשטרה ונשתמרו במשך השנים. בשנת 2011 יצא לזכרו האלבום The Lost Notebooks of Hank Williams. באלבום זה שרים בוב דילן, ג'ייקוב דילן (בנו של בוב דילן), נורה ג'ונס, שריל קרואו ואחרים את שירים אלו שנשכחו בארכיונים במשך השנים. בשנת 2011 בעת יציאתו הגיע למקום ה-11 במצעד הבילבורד האמריקאי והגיע להצלחה יחסית. בנו האנק ויליאמס ג'וניור הוא זמר קאנטרי מפורסם בזכות עצמו. נכדו, האנק ויליאמס השלישי, (העונה גם לכינוי האנק 3) המשיך את המסורת המשפחתית והוא זמר קאנטרי המשלב מוטיבים של מוזיקת מטאל ופאנק רוק בשיריו. במשחק הווידאו Grand Theft Auto: San Andreas ניתן להאזין לשיר Hey Good Lookin' בתחנת הקאנטרי K Rose במשחק הווידאו L.A. Noire השיר Move it on over מושמע מדי פעם בתחנת הרדיו K.T.I. במשחק הווידאו The Last of Us מושמעים השירים Alone And Forsaken ו-I'll Never Get Out Of This World Alive בסצנת הנסיעה לפיטסבורג, פנסילבניה שבמהלכה אלי (Ellie) נותנת לג'ואל (Joel) קלטת שמע עם שיריו של האנק ויליאמס אותה הוא מנגן במערכת השמע של הטנדר עליו הם נוסעים. בסרט הקולנוע "I Saw the Light" הוא מגולם על ידי טום הידלסטון. מדיה וקבצים בנושא האנק ויליאמס בוויקישיתוף אתר האינטרנט הרשמי של האנק ויליאמס האנק ויליאמס, סרטונים בערוץ היוטיוב האנק ויליאמס, במסד הנתונים הקולנועיים IMDb (באנגלית) האנק ויליאמס, באתר Last.fm (באנגלית) האנק ויליאמס, באתר AllMusic (באנגלית) האנק ויליאמס, באתר MusicBrainz (באנגלית) האנק ויליאמס, באתר דיזר האנק ויליאמס, באתר Yandex.Music (ברוסית) האנק ויליאמס, באתר Discogs (באנגלית) האנק ויליאמס, באתר Songkick (באנגלית) האנק ויליאמס, באתר SecondHandSongs האנק ויליאמס, באתר בילבורד (באנגלית) האנק ויליאמס, באתר טיידל (באנגלית) ערן סבאג, ‏"חיים של אחרים" על האנק ויליאמס, באתר iCast‏, 1 בינואר 2013 האנק ויליאמס, באתר "Find a Grave" (באנגלית) האנק ויליאמס, באתר אנציקלופדיה בריטניקה (באנגלית) ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
חווא טו

הרפובליקה העממית של סין זהו שם סיני; שם המשפחה הוא חווא. חְוָוא טוֹ (110–207) היה רופא סיני בן המאה ה-2. חווא טו פעל כרופא בתקופת שושלת האן הידועה, ובאזור שלוש הממלכות בסין. ברשומות ההיסטוריה של שלוש הממלכות מוזכר חווא טו כאדם הראשון אשר השתמש בהרדמה בעת שביצע ניתוחים במטופליו, דבר שהיה חריג לתקופה עתיקה זו בסין. חווא טו היה ידוע כבעל ידע וביצוע בתחומים כגון: דיקור סיני מסורתי, דיקור סיני בעזרת עשבי טיפול (Moxibustion), ופיטותרפיה (Phytotherapy - טיפול בעשבי מרפא). כמו כן פיתח חווא טו את צ'י קונג "משחק חמש החיות", סדרת תרגילים שנועדה למנוע ולרפא מחלות שונות על פי עקרונות הרפואה סינית. שניים מתלמידיו של חווא טו, אוֹ יִין ולִי אָה, המשיכו להעביר ולפתח את הידע שקיבלו ממנו. הידע המשיך לזרום ממורה לתלמיד בשושלת הנמשכת כבר 80 דורות. לפני מספר דורות הצטרפה אמנות הלחימה טאי צ'י למורשת העוברת בשושלת. מדיה וקבצים בנושא חווא טו בוויקישיתוף עדויות היסטוריות לתפקודו כרופא איור של חווא טו(הקישור אינו פעיל) תרשים השושלת של חווא טו מרכז חווא טו בישראל חווא טו, באתר אנציקלופדיה בריטניקה (באנגלית)
מגדל הגן

מגדל הגן (ידוע גם כמגדל פיבקו) הוא מגדל מגורים הנמצא בקצה הצפון־מערבי של רמת גן. בניית המגדל הסתיימה בשנת 2004. המגדל נמצא בנקודה בולטת מאוד המשקיפה על נתיבי איילון ופארק הירקון. המגדל תוכנן על ידי האדריכל אילן פיבקו והיה ידוע תחילה כ"מגדל פיבקו". המגדל בן 16 הקומות הוא בגובה 68 מטרים אך כולל רק 20 דירות. הדירות שתוכננו בו הן דירות יוקרה והבניין כולל גם בריכת שחייה, חדר כושר ופונקציות נוספות שנועדו למשוך אליו אוכלוסייה עשירה. המגדל שווק תחת הסיסמה "החיים על פי פיבקו". המגדל מופיע כמקום משכנו של "תאגיד דאוס" בסדרת הטלוויזיה הישראלית לילדים "דאוס". הבניין הוא אחד הבניינים הראשונים שנבנו כמגדל יוקרה בצמוד לנתיבי איילון; אחריו החלו להיבנות מספר מגדלים נוספים, בעיקר בשטח עיריית תל אביב-יפו, המספקים לאוכלוסייה עשירה דירות יוקרה. מיקומו של המגדל נבחר במקרה, לאחר שהזדמנה קרקע "מתה" במקום בו לא הייתה מתוכננת בנייה בצמוד לכביש, והמגרש המקורי שבו תוכנן להקים בניין מגורים אוחד עם הקרקע החדשה והפך לחלק מהגן בו נמצא המגדל. תוכניתו המקורית של האדריכל גם הייתה קישור בין המגדל לים באמצעות סירות שיוכלו לעגון בנחל איילון למרגלות המבנה, אך תוכנית זו לא מומשה. המגדל בנוי בצורה יוצאת דופן לנוף העירוני בישראל, ואף זכה עם בנייתו לכינויים שונים[דרושה הבהרה]. ככל הנראה, התכנון לא שאף לכך, אלא חיפש דרך למצות את הפוטנציאל הנדל"ני של הקרקע על ידי התרחבות הבניין בחלקו העליון, בו גם נמצאות דירות הפנטהאוז. צורת המגדל מוגדרת במרחב על ידי ארבעה מסבכים ההולכים ומתרחקים מפינות המבנה ומתחברים אל הקומות העליונות הרחבות יותר. על אף שנראה כי מסבכים אלו הם חלק משלד המבנה, למעשה אינם מחזיקים דבר בבניין מלבד עצמם. שלד הבניין הוא שלד בטון מזוין רגיל, ואפילו מרפסות הפלדה ההיקפיות אינן מחוברות אל המסבכים. עם זאת, הם מקנים למבנה את צורתו הייחודית. שלוש מחזיתותיו של הבניין כוללות מרפסות וקירות זכוכית גדולים, וחזיתו הרביעית הפונה אל נתיבי איילון היא בטון חשוף אשר מכיל מאחוריו את כל מערכות הבניין. על בטון זה נתלו בשנים האחרונות שלטי פרסומת ענקיים המספקים גם הכנסה חודשית קבועה לבניין. כותרת הבניין מחופה ברובה על ידי פח גלי המותאם בקלות לצורה המקומרת שלה ויוצר מרקם מורכב ושונה בחלק זה. מדיה וקבצים בנושא מגדל הגן בוויקישיתוף מיכאל יעקובסון, "מגדל הגן" על האיילון, חלוץ מגדלי היוקרה, נשאר ציפור מוזרה בנוף, באתר Xnet‏, 10 ביולי 2017 על הבניין (באנגלית)
מרדכי לביא

מרדכי (מוטי) לביא (נולד ב-23 בפברואר 1978) הוא שדרן רדיו ואיש תקשורת ישראלי חרדי, מייסד אתר החדשות כיכר השבת. לביא נולד וגדל בשכונת גאולה בירושלים, למשפחה מעדות המזרח. בילדותו למד בתלמוד תורה חיי עולם בירושלים בשפת היידיש. תחילת הקריירה הרדיופונית שלו הייתה בתחנת הרדיו הפיראטית רדיו כל האמת, שבה שידר תוכנית מוזיקה לנוער הדתי לאומי והחרדי. בשנת 1998 עבר לרדיו 10 הפיראטי, ובו הגיש את תוכנית האקטואליה המרכזית. בשנת 2003 החל לעבוד ברדיו "קול חי", המשדר לציבור החרדי והדתי, שם החל להגיש את "המהדורה המרכזית", תוכנית אקטואליה יומית בת שעתיים. התוכנית בהגשתו יצרה עיתונות לא-מפלגתית ואף השיגה נתוני רייטינג גבוהים במגזר החרדי. במקביל לביא עוסק בהייטק טכנולוגיה ונדל"ן. עד 2011 הגיש את "המהדורה המרכזית" ברדיו "קול חי". בקיץ 2011 פרש מעבודתו ברדיו קול חי, הצטרף לתחנת הרדיו קול ברמה, והגיש שם את תוכנית הבוקר "8 עד 10". בנובמבר 2015 הודיע לביא על חזרתו לרדיו "קול חי", וב 20 בנובמבר 2015 התחיל להגיש תוכנית אקטואליה בשם "מהדורת הבוקר" שמשודרת בימי א'-ד' בבוקר בדקה לשמונה. ב-21 בדצמבר 2017 חדל מלהגיש את תוכנית "מהדורת הבוקר", וביוני 2019 החל להנחות חידון הלכה יחד עם הרב אופיר מלכה "החפץ בחיים". ייסד את האתרים "כיכר השבת" ו"סרוגים", אתר שמספר שנים לאחר הקמתו נרכש בחלקו על ידי קבוצת ידיעות אחרונות. לביא מתגורר בשכונת רמות בירושלים, נשוי לשרה ואב לשישה. רנן פריד‏, משדר חדשות, באתר וואלה, 6 בינואר 2007 אריאל שנבל, רדיו חזק, באתר nrg‏, 10 באוגוסט 2005 השדרן מרדכי לביא עוזב את 'קול ברמה'; יחל לשדר ב'קול חי' - כיכר השבת, באתר כיכר השבת
שכר עידוד

שכר עידוד (או פרמיה) הוא תוספת שכר המשולמת למי שתפוקת עבודתו גבוהה מעבר למכסות שנקבעו. שכר העידוד מקובל כאמצעי ארגוני ליצירת הנעה (מוטיבציה), להגדלת תפוקות ולביצוע משימות מעבר ליעדים שנקבעו על ידי הנהלת החברה. בעבור הישגים אלו נכונה החברה לשלם תגמול מעבר לשכרו הבסיסי של העובד. ההנחה היא, כי האינטרס העיקרי של העובד הוא להגדיל את שכרו ככל הניתן. מאידך, התנהגות העובד אינה רק פונקציה של האינטרסים האישיים אלא גם יחס אל הממונים, חברים וכדומה. מבוססות תפוקה – מדידת התפוקה בפועל ביחס ליעדים. משלבות מספר מדדים (בהתאם לתפקיד): תפוקה – ביצוע בפועל ביחס ליעדים שנקבעו איכות – מינימום תקלות והחזרות למוצר/שרות עמידה במועדי אספקה – מתן מענה תוך זמן תקן שנקבע לאותו מוצר רווחיות – פעולות המביאות להכנסות מעל היעדים שירות – מתן מענה איכותי ומקצועי מבוססות יעדים: לפי תוכנית עבודה – עמידה ביעדים שנקבעו בתוכנית העבודה חלוקה ברווחי המפעל (בונוסים, אופציות, מניות) תגמול אישי או קבוצתי מקובל לקבוע סולמות לתשלום הפרמיה. התשלום מתבצע לפרקים בהתאם להחלטת ההנהלה. גובה מענקי הפרמיה נקבעים בהתאם ליעדי התפוקות אותם מעוניינת החברה להשיג בטווח זמנים מוגדר מראש ושידוע לעובדים. אי-תשלום פרמיה לעובד שלא עמד ביעד, עלול להשפיע על מעמדו בעיני החברה, על תפוקתו ולגרום לירידה במוטיבציה ופגיעה בביצוע משימות נוספות. מטרה משותפת לעובדים ולמנהלי הארגון. תגמול על-פי תפוקה: התייעלות תביא לירידה בהוצאות והגדלת התפוקה. עלות ייצור ליחידה תקטן ביחס לכמות המיוצרת. תגמול על בסיס שיתוף ברווחים: יצירת שייכות, מחויבות ונאמנות העובד ומטרה משותפת להגדלת התפוקות. תגמול קבוצתיות: לחץ חברתי להשגת המטרה ועבודה משותפת. ירידה באיכות המוצר בשל כוונת העובד לעמוד במכסות. המשמעות לארגון היא הגדלת כמות ההחזרות ופגיעה בתפוקה הכוללת. בעיית דיווחים. ללא מערכת מחשוב לספירת כמויות ייתכנו דיווחים הסותרים את רמת המלאי המוגמר. הודות ללמידה, היעילות הממוצעת לעובד עולה עם הזמן, ואם זמן התקן הבסיסי ליצור מוצר אינו מתעדכן, אזי תפוקת העובד המוגדלת תגרור עליה בשכר ללא הגברת המוטיבציה. אי תשלום תוספת שכר במהלך מספר תקופות ברצף, מעידה על אי-יכולתו לבצע את עבודתו מקצועית, ולעיתים אף ניתן להסיק כי אינו מתאים לתפקיד. קביעת יעדים לא ריאליים. מקובל לחשב את גובה הפרמיה בהתאם ליעילות העובד. יעילות העובד מחושבת באופן הבא: זמן מוקצב = זמן יצור ליחידה × {\displaystyle \times } כמות היצור זמן מושקע = שעות עבודה נטו 60 × {\displaystyle 60\times } דקות (E) יעילות = זמן מוקצב   / {\displaystyle \ /} זמן מושקע קיימים הבדלים במתן הפרמיה בין המגזר הפרטי לבין המגזר הציבורי. מגזר פרטי – בארגונים אלו גובה הפרמיה, היקף הזכאים וקריטריונים נקבעים לפי שיקול דעת בעלי החברה. לבעלים יש "חופש תמרון" להעניק פרמיה גם לעובד אשר לא עמד במכסות וזאת לאחר שנבחן תפקודו המקצועי והסיבות אשר הביאו לכך, אך, יוצר פערים בין העובדים ומטרת הפרמיה אינה משיגה את מטרתה. מגזר הציבורי – ארגונים ציבוריים כגון עמידר, מכון התקנים הישראלי, מינהל מקרקעי ישראל ומשרדי ממשלה השונים שכפופים להחלטות ממשלה ולתקציב משרד האוצר. לכל עובד מוגדר לפי תפקידו טווח הפרמיה אותה יוכל להשיג ובכפוף לאישור רשות החברות הממשלתיות. אין באפשרות החברה להעניק פרמיה לעובד מסוים או למספר עובדים שלא תכלול את כלל עובדי החברה המועסקים בתום זהה לאלו. הדבר מקטין את טווח תמרון החברה לתגמל עובדים בעבור פעילות "חריגה" שביצעו, אך מונע הפליה על ידי מתן מענקי פרמיות מיוחדות. תשלום מבוסס מניות שכר עידוד, באתר חילן